RA HOGA ÑU HE’MI HA ÜTA’I HAJA GI JAPI PA GI TSO GI KUTI MBO RA IEEM

¿Ngi pädi ge ngi tso gi ‘yodi ra hoga noya ha ra IEEM?


¿Janja ga japi pa ga ‘yodi ra hñäki ra jäitho?

Ha nu ra Platafurma Naxional ra Trasparensia (PNT) ua ha no ö ra Sistema ha tso gi Kut’i pa gi honi ra Hñäki me M’onda (SAIMEX), gi tini ha https://www.plataformadetransparencia.org.mx ne https://www.saimex.org.mx

Ya hamu xka kut’i ha ra ñu thoni, petsi gi ote no ö da ‘yo’i:

1. Meto uni ri thuhu no ö ga hoki ne di gempu ot’i ri yoho noya ga ote, Pa gi tso gi kut’i hinge ‘yo’i ri thuhu gi petsi.
2. Ofo ra zo no ö ya hñäki  gi ne da ta’i pa gi tso gi hoki.
3. Honse huahna ra IEEM ngu sujetu.
4. Petsi gi indika ndana nfaxte da tso da foxa’i ngu ra PNT, ua no ö mara ngu ra SAIMEX, ko nk’oi,ra nk’oi ya xa nthoki, CD,USB, etc.

5. Ñutsi xa hño ri he’mi ‘yodi. ¡hingi hñenbi!
Nëhëtho gi tso gi pehni ri ñuxa he’mi ha nu ra kurreo transparencia@ieem.org.mx ua ka gi üti n’a ra nt’ofo ne gi tsogi ha n’a ra Chungu ha Kutí ra hoga Hñäki ra IEEM ua nubu hingi ne ya honda gi  ñaui. Ua ko ra postal, nt’ot’i’hemi.
¿Hanga ma gi raki nu ra hoga hñäki di ‘o’i?
Gi tso gi ‘yodi ge hanja tso da tha’I ra hoga hñäki ngu ma jat’i:

- SAIMEX ua PNT.
- hñäki.
- Kunsulta direkta.
- Ya nk’oi.
- Ya nk’oi xa thoki.
- Ya medio magnetiku.
- Ya disku kumpaktu.
- Ma’na naño mediu. 

¿Hamu gi ne gi pädi n’a ra hñäki ha ra IEEM ja n’a ra njüt’i?
Hingi ja n’a ra njut’i. pe nubu gi ne da tha’i ko no ö ra nk’oi xa nthoki, ngu ra mediu magnetiku, disku kompaktu ua ra pehni’se habu hingi ma mbo ra IEEM hä da nja.

¿Hangu mpa da thogi pa ge ra IEEM da tso da thödi no ö ra hñäki xta ‘yodi?
Petsi hin da thogi 15 ya pa de hamu ga ote no ra he’mi, nubu hin da tha’i no ra mpa da tso da t’omi sta 7 ya pa pe petsi gi xipi ngteho hi ga tso ga ma. 

¿Te da thogi nubu ma he’mi hingi bui xa hño ngu ma?
Nubu hingi bui ra zo ra no ö ya he’mi xka nutsi ra Unida ra Trasparensia da xi’i ne da ra’i nseki pa gi tso gi hoki managi.

¿Te da nja nubu ma he’mi hin da thogi ko ra IEEM ngetho ja ra ya xeni ge hingi xta ote ngu mi pa?
Ra  Unidad habu Nehki ra nt’ofo mada xi’i habu hin ga hoki xa hño pa gi tso gi ote managi, petsi gi fudi ngutha, ya ge honda da tha’i hñu ya pa ua nëhë da nsi’i ndana ngunfaxte da nfaxa’i.
¿Te da thogi nubu ga ‘yodi ya hñäki ge ya mi xa poni de ma hamu?
Da nsi’i habu luga ne no ö te gatho ma gi pefi  pa gi tso gi kut’i, ne da thai ra raso.

¿Te ga tso ga ote nubu hingi gustagi no ö ra thöda he’mi xa taki?
Petsi gi hñotsi ri he’mi no ö bi nthoki managi pa gi tso gi foti ko ra INFOEM ua ko no ö mana ra Unida ra Trasparensia ra IEEM, ya ge hingi ma gi hyegi da thogi 15 ya mpa de nor pa bi nsi’i ge hin bi gusta’I no ö ngi honi.

Nubu gi petsi n’a ra duda de no ö ri he’mi xka ‘yodi de ra hoga hñäki, petsi gi ma ha ra ngufädi ra Unidad ra trasparensia ra IEEM ge mui ha ra  Paseo Tollocan, número 944, Planta Baja, Colonia Santa Ana Tlapaltitlán, C.P. 50160, nsungä 09:00 a 17:00 ya hura, ra nonxi ne vnbehe; ua nubu gi ne, komuníkate ko ya bede ra ñasgu 01800 712 43 36 lada hingi jüt’i ua 01 (722) 275 7300 extensión 3055, al fax 01 (722) 275 7300, extensiones 3055 y 8451, o a través de los correos electrónicos transparencia@ieem.org.mx o juan.hernandez@ieem.org.mx.





